CELEX: 62013TB0017
Language: el
Date: 2014-11-06 00:00:00
Title: Υπόθεση T-17/13: Διάταξη του Γενικού Δικαστηρίου της 6ης Νοεμβρίου 2014 — ΑΝΚΟ κατά Επιτροπής (Ρήτρα διαιτησίας – Έβδομο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης (2007-2013) – Σύμβαση για το έργο Pocemon – Επιστροφή προκαταβληθέντων ποσών – Έγγραφο με το οποίο αναγγέλλεται η έκδοση χρεωστικού σημειώματος – Έγγραφο υπομνήσεως – Έλλειψη εννόμου συμφέροντος – Απαράδεκτο)

19.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 16/37
            
         
      Διάταξη του Γενικού Δικαστηρίου της 6ης Νοεμβρίου 2014 — ΑΝΚΟ κατά Επιτροπής
      (Υπόθεση T-17/13) (1)
      
      (Ρήτρα διαιτησίας - Έβδομο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης (2007-2013) - Σύμβαση για το έργο Pocemon - Επιστροφή προκαταβληθέντων ποσών - Έγγραφο με το οποίο αναγγέλλεται η έκδοση χρεωστικού σημειώματος - Έγγραφο υπομνήσεως - Έλλειψη εννόμου συμφέροντος - Απαράδεκτο)
      (2015/C 016/58)
      Γλώσσα διαδικασίας: η ελληνική
      
         Διάδικοι
      
      
         Ενάγουσα: ΑΝΚΟ ΑΕ Αντιπροσωπειών, Εμπορίου και Βιομηχανίας (Αθήνα, Ελλάδα) (εκπρόσωπος: Β. Χριστιανός, δικηγόρος)
      
         Εναγομένη: Ευρωπαϊκή Επιτροπή (εκπρόσωποι: R. Lyal και A. Cordewener, επικουρούμενοι από τον Σ. Δρακακάκη, δικηγόρο)
      
         Αντικείμενο
      
      Αγωγή βάσει του άρθρου 272 ΣΛΕΕ, με την οποία ζητείται από το Γενικό Δικαστήριο να αναγνωρίσει, πρώτον, ότι η ενάγουσα δεν οφείλει να επιστρέψει το σύνολο του ποσού το οποίο της κατέβαλε η Επιτροπή δυνάμει της συμβάσεως για το έργο Pocemon, η οποία συνήφθη στο πλαίσιο του εβδόμου προγράμματος-πλαισίου δραστηριοτήτων έρευνας, τεχνολογικής ανάπτυξης και επίδειξης (2007-2013), δεύτερον, ότι η ενάγουσα δεν οφείλει να καταβάλει κατ’ αποκοπήν αποζημίωση για το εν λόγω έργο, τρίτον, ότι η Επιτροπή αβασίμως προέβη σε συμψηφισμό ποσών τα οποία οφείλει στην ενάγουσα.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την αγωγή ως απαράδεκτη.
               
            
                  2)
               
               
                  Καταδικάζει την ΑΝΚΟ ΑΕ Αντιπροσωπειών, Εμπορίου και Βιομηχανίας στα δικαστικά έξοδα.
               
            
         (1)  EE C 79 της 16.3.2013.